CELEX: 32014D0160
Language: el
Date: 2014-03-20 00:00:00
Title: 2014/160/ΕΕ: Εκτελεστική απόφαση της Επιτροπής, της 20ής Μαρτίου 2014 , για την κατάργηση των καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές ορισμένων προϊόντων ζωικής προέλευσης που θεσπίζονται με βάση την απόφαση 95/408/ΕΚ του Συμβουλίου [κοινοποιηθείσα υπό τον αριθμό C(2014) 1742]  Κείμενο που παρουσιάζει ενδιαφέρον για τον ΕΟΧ

22.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 87/104
            
         
      ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 20ής Μαρτίου 2014
   για την κατάργηση των καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές ορισμένων προϊόντων ζωικής προέλευσης που θεσπίζονται με βάση την απόφαση 95/408/ΕΚ του Συμβουλίου
   [κοινοποιηθείσα υπό τον αριθμό C(2014) 1742]
   (Κείμενο που παρουσιάζει ενδιαφέρον για τον ΕΟΧ)
   (2014/160/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (1), και ιδίως το άρθρο 16,
   Εκτιμώντας τα ακόλουθα:
   
               (1)
            
            
               Η οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (2) τροποποίησε την απόφαση 95/408/ΕΚ του Συμβουλίου (3) και προβλέπει ότι οι προσωρινοί κατάλογοι τρίτων χωρών και εγκαταστάσεων τρίτων χωρών που ορίζονται σύμφωνα με την απόφαση 95/408/ΕΚ θα πρέπει να συνεχίσουν να ισχύουν τηρουμένων των αναλογιών, εν αναμονή της θέσπισης των αναγκαίων διατάξεων βάσει του κανονισμού (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (4), του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (5), του κανονισμού (ΕΚ) αριθ. 854/2004 ή της οδηγίας 2002/99/ΕΚ του Συμβουλίου (6). Η απόφαση αυτή ίσχυε έως την ημερομηνία ισχύος του κανονισμού (ΕΚ) αριθ. 852/2004, του κανονισμού (ΕΚ) αριθ. 853/2004 και του κανονισμού (ΕΚ) αριθ. 854/2004, δηλαδή την 1η Ιανουαρίου 2006.
            
         
               (2)
            
            
               Οι κατάλογοι εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές ορισμένων προϊόντων ζωικής προέλευσης που θεσπίστηκαν με βάση την απόφαση 95/408/ΕΚ εξακολουθούν να ισχύουν.
            
         
               (3)
            
            
               Το άρθρο 12 του κανονισμού (ΕΚ) αριθ. 854/2004 καθορίζει τη διαδικασία για την κατάρτιση και την επικαιροποίηση του καταλόγου εγκαταστάσεων από τις οποίες επιτρέπονται οι εισαγωγές ορισμένων προϊόντων ζωικής προέλευσης. Με βάση τις διατάξεις του παρόντος άρθρου, συγκεκριμένα της παραγράφου 5, η οποία ορίζει ότι η Επιτροπή μεριμνά ώστε να διατίθενται στο κοινό οι επικαιροποιημένες εκδόσεις όλων των καταλόγων που καταρτίζονται ή επικαιροποιούνται, οι κατάλογοι εγκαταστάσεων από τις οποίες τα κράτη μέλη επιτρέπουν τις εισαγωγές ορισμένων προϊόντων ζωικής προέλευσης για ανθρώπινη κατανάλωση δημοσιεύονται στον δικτυακό τόπο της Ευρωπαϊκής Επιτροπής (7).
            
         
               (4)
            
            
               Για λόγους σαφήνειας της ενωσιακής νομοθεσίας και με σκοπό την κατάρτιση καταλόγων εγκαταστάσεων τρίτων χωρών από τις οποίες επιτρέπονται οι εισαγωγές ορισμένων προϊόντων ζωικής προέλευσης, οι προγενέστεροι κατάλογοι που θεσπίστηκαν με βάση την απόφαση 95/408/ΕΚ καθίστανται άνευ αντικειμένου και, ως εκ τούτου, είναι αναγκαίο να καταργηθούν και τυπικά για λόγους ασφάλειας δικαίου.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι αποφάσεις της Επιτροπής που αναφέρονται στο παράρτημα καταργούνται.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Μαρτίου 2014.
      
         
            Για την Επιτροπή
         
         Tonio BORG
         
         
            Μέλος της Επιτροπής
         
      
   
   
      (1)  ΕΕ L 139 της 30.4.2004, σ. 206.
   
      (2)  Οδηγία 2004/41/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την κατάργηση ορισμένων οδηγιών σχετικών με την υγιεινή των τροφίμων και τους υγειονομικούς όρους για την παραγωγή και διάθεση στην αγορά ορισμένων προϊόντων ζωικής προέλευσης που προορίζονται για ανθρώπινη κατανάλωση και για την τροποποίηση των οδηγιών 89/662/ΕΟΚ και 92/118/ΕΟΚ του Συμβουλίου και της απόφασης 95/408/ΕΚ του Συμβουλίου (ΕΕ L 157 της 30.4.2004, σ. 33).
   
      (3)  Απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (ΕΕ L 243 της 11.10.1995, σ. 17).
   
      (4)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139 της 30.4.2004, σ. 1).
   
      (5)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
   
      (6)  Οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (ΕΕ L 18 της 23.1.2003, σ. 11).
   
      (7)  https://webgate.ec.europa.eu/sanco/traces/output/non_eu_listsPerCountry_en.htm
   
      ΠΑΡΑΡΤΗΜΑ
      Απόφαση 81/91/ΕΟΚ της Επιτροπής (1)
      
      Απόφαση 81/92/ΕΟΚ της Επιτροπής (2)
      
      Απόφαση 81/713/ΕΟΚ της Επιτροπής (3)
      
      Απόφαση 82/913/ΕΟΚ της Επιτροπής (4)
      
      Απόφαση 83/384/ΕΟΚ της Επιτροπής (5)
      
      Απόφαση 83/402/ΕΟΚ της Επιτροπής (6)
      
      Απόφαση 83/423/ΕΟΚ της Επιτροπής (7)
      
      Απόφαση 84/24/ΕΟΚ της Επιτροπής (8)
      
      Απόφαση 85/539/ΕΟΚ της Επιτροπής (9)
      
      Απόφαση 86/65/ΕΟΚ της Επιτροπής (10)
      
      Απόφαση 86/414/ΕΟΚ της Επιτροπής (11)
      
      Απόφαση 86/473/ΕΟΚ της Επιτροπής (12)
      
      Απόφαση 87/119/ΕΟΚ της Επιτροπής (13)
      
      Απόφαση 87/124/ΕΟΚ της Επιτροπής (14)
      
      Απόφαση 87/257/ΕΟΚ της Επιτροπής (15)
      
      Απόφαση 87/258/ΕΟΚ της Επιτροπής (16)
      
      Απόφαση 87/424/ΕΟΚ της Επιτροπής (17)
      
      Απόφαση της Επιτροπής C(89)1686 (18)
      
      Απόφαση 90/165/ΕΟΚ της Επιτροπής (19)
      
      Απόφαση 90/432/ΕΟΚ της Επιτροπής (20)
      
      Απόφαση 93/26/ΕΟΚ της Επιτροπής (21)
      
      Απόφαση 94/40/ΕΚ της Επιτροπής (22)
      
      Απόφαση 94/465/ΕΚ της Επιτροπής (23)
      
      Απόφαση 95/45/ΕΚ της Επιτροπής (24)
      
      Απόφαση 95/427/ΕΚ της Επιτροπής (25)
      
      Απόφαση της Επιτροπής C(95)2899 (26)
      
      Απόφαση 97/4/ΕΚ της Επιτροπής (27)
      
      Απόφαση 97/252/ΕΚ της Επιτροπής (28)
      
      Απόφαση 97/365/ΕΚ της Επιτροπής (29)
      
      Απόφαση 97/467/ΕΚ της Επιτροπής (30)
      
      Απόφαση 97/468/ΕΚ της Επιτροπής (31)
      
      Απόφαση 97/569/ΕΚ της Επιτροπής (32)
      
      Απόφαση 98/8/ΕΚ της Επιτροπής (33)
      
      Απόφαση 98/10/ΕΚ της Επιτροπής (34)
      
      Απόφαση 1999/120/ΕΚ της Επιτροπής (35)
      
      Απόφαση 1999/710/ΕΚ της Επιτροπής (36)
      
      Απόφαση 2001/556/ΕΚ της Επιτροπής (37)
      
      Απόφαση 2002/987/ΕΚ της Επιτροπής (38)
      
      Απόφαση 2003/689/ΕΚ της Επιτροπής (39)
      
      Απόφαση 2004/229/ΕΚ της Επιτροπής (40)
      
      Απόφαση 2004/628/ΕΚ της Επιτροπής (41)
      
      
         (1)  Απόφαση 81/91/ΕΟΚ της Επιτροπής, της 30ής Ιανουαρίου 1981, περί του καταλόγου των εγκεκριμένων εγκαταστάσεων της Δημοκρατίας της Αργεντινής για την εισαγωγή στην Κοινότητα νωπού βοείου και προβείου κρέατος καθώς και των κατοικιδίων μωνύχων (ΕΕ L 58 της 5.3.1981, σ. 39).
      
         (2)  Απόφαση 81/92/ΕΟΚ της Επιτροπής, της 30ής Ιανουαρίου 1981, περί του καταλόγου των εγκεκριμένων εγκαταστάσεων της Δημοκρατίας της Ουρουγουάης για την εισαγωγή στην Κοινότητα νωπού βοείου και προβείου κρέατος καθώς και των κατοικιδίων μωνύχων (ΕΕ L 58 της 5.3.1981, σ. 43).
      
         (3)  Απόφαση 81/713/ΕΟΚ της Επιτροπής, της 28ης Ιουλίου 1981, περί του πίνακος των εγκεκριμένων εγκαταστάσεων της Δημοκρατίας της Βραζιλίας για την εισαγωγή στην Κοινότητα νωπού βοείου κρέατος καθώς και κρέατος των κατοικιδίων μωνύχων (ΕΕ L 257 της 10.9.1981, σ. 28).
      
         (4)  Απόφαση 82/913/ΕΟΚ της Επιτροπής, της 16ης Δεκεμβρίου 1982, με την οποία καθορίζεται ο πίνακας των εγκαταστάσεων της Δημοκρατίας της Νότιας Αφρικής που έχουν εγκριθεί για την εισαγωγή νωπών κρεάτων στην Κοινότητα (ΕΕ L 381 της 31.12.1982, σ. 28).
      
         (5)  Απόφαση 83/384/ΕΟΚ της Επιτροπής, της 29ης Ιουλίου 1983, σχετικά με τον κατάλογο των εγκαταστάσεων της Αυστραλίας που έχουν εγκριθεί για την εισαγωγή νωπών κρεάτων στην Κοινότητα (ΕΕ L 222 της 13.8.1983, σ. 36).
      
         (6)  Απόφαση 83/402/ΕΟΚ της Επιτροπής, της 29ης Ιουλίου 1983, σχετικά με τον κατάλογο των εγκαταστάσεων της Νέας Ζηλανδίας που έχουν εγκριθεί για την εισαγωγή νωπών κρεάτων στην Κοινότητα (ΕΕ L 233 της 24.8.1983, σ. 24).
      
         (7)  Απόφαση 83/423/ΕΟΚ της Επιτροπής, της 29ης Ιουλίου 1983, που αφορά τον πίνακα των εγκαταστάσεων της Δημοκρατίας της Παραγουάης οι οποίες εγκρίνονται για την εισαγωγή νωπού κρέατος στην Κοινότητα (ΕΕ L 238 της 27.8.1983, σ. 39).
      
         (8)  Απόφαση 84/24/ΕΟΚ της Επιτροπής, της 23ης Δεκεμβρίου 1983, σχετικά με τον πίνακα των εγκεκριμένων εγκαταστάσεων της Ισλανδίας για την εισαγωγή νωπών κρεάτων στην Κοινότητα (ΕΕ L 20 της 25.1.1984, σ. 21).
      
         (9)  Απόφαση 85/539/ΕΟΚ της Επιτροπής, της 29ης Νοεμβρίου 1985, που αφορά τον πίνακα των εγκαταστάσεων της Γροιλανδίας που εγκρίνονται για την εισαγωγή νωπού κρέατος στην Κοινότητα (ΕΕ L 334 της 12.12.1985, σ. 25).
      
         (10)  Απόφαση 86/65/ΕΟΚ της Επιτροπής, της 13ης Φεβρουαρίου 1986, σχετικά με τον πίνακα των εγκαταστάσεων του Μαρόκου που εγκρίνονται για την εισαγωγή νωπών κρεάτων στην Κοινότητα (ΕΕ L 72 της 15.3.1986, σ. 40).
      
         (11)  Απόφαση 86/414/ΕΟΚ της Επιτροπής, της 31ης Ιουλίου 1986, σχετικά με τον πίνακα των εγκαταστάσεων της Αργεντινής που έχουν εγκριθεί για την εισαγωγή προϊόντων με βάση το κρέας στην Κοινότητα (ΕΕ L 237 της 23.8.1986, σ. 36).
      
         (12)  Απόφαση 86/473/ΕΟΚ της Επιτροπής, της 10ης Σεπτεμβρίου 1986, σχετικά με τον πίνακα των εγκαταστάσεων της Ουρουγουάης που έχουν εγκριθεί για την εισαγωγή προϊόντων με βάση το κρέας στην Κοινότητα (ΕΕ L 279 της 30.9.1986, σ. 53).
      
         (13)  Απόφαση 87/119/ΕΟΚ της Επιτροπής, της 13ης Ιανουαρίου 1987, σχετικά με τον πίνακα των εγκαταστάσεων της Βραζιλίας που έχουν εγκριθεί για την εισαγωγή προϊόντων με βάση το κρέας στην Κοινότητα (ΕΕ L 49 της 18.2.1987, σ. 37).
      
         (14)  Απόφαση 87/124/ΕΟΚ της Επιτροπής, της 19ης Ιανουαρίου 1987, σχετικά με τον πίνακα των εγκαταστάσεων της Χιλής που εγκρίνονται για την εισαγωγή νωπών κρεάτων στην Κοινότητα (ΕΕ L 51 της 20.2.1987, σ. 41).
      
         (15)  Απόφαση 87/257/ΕΟΚ της Επιτροπής, της 28ης Απριλίου 1987, σχετικά με τον πίνακα των εγκαταστάσεων των ΗΠΑ που εγκρίνονται για την εισαγωγή νωπών κρεάτων στην Κοινότητα (ΕΕ L 121 της 9.5.1987, σ. 46).
      
         (16)  Απόφαση 87/258/ΕΟΚ της Επιτροπής, της 28ης Απριλίου 1987, σχετικά με τον πίνακα των εγκαταστάσεων του Καναδά που εγκρίνονται για την εισαγωγή νωπών κρεάτων στην Κοινότητα (ΕΕ L 121 της 9.5.1987, σ. 50).
      
         (17)  Απόφαση 87/424/ΕΟΚ της Επιτροπής, της 14ης Ιουλίου 1987, σχετικά με τον πίνακα των εγκαταστάσεων των Ηνωμένων Πολιτειών του Μεξικού που εγκρίνονται για την εισαγωγή νωπών κρεάτων στην Κοινότητα (ΕΕ L 228 της 15.8.1987, σ. 43).
      
         (18)  Απόφαση C(89) 1686 της Επιτροπής, της 2ας Οκτωβρίου 1989, Πίνακας των εγκαταστάσεων της Σουαζιλάνδης που έχουν εγκριθεί για την εισαγωγή νωπών κρεάτων στην Κοινότητα (ΕΕ C 252 της 5.10.1989, σ. 4).
      
         (19)  Απόφαση 90/165/ΕΟΚ της Επιτροπής, της 28ης Μαρτίου 1990, σχετικά με τον πίνακα των εγκαταστάσεων της Μαδαγασκάρης που εγκρίνονται για την εισαγωγή νωπών κρεάτων στην Κοινότητα (ΕΕ L 91 της 6.4.1990, σ. 34).
      
         (20)  Απόφαση 90/432/ΕΟΚ της Επιτροπής, της 30ής Ιουλίου 1990, σχετικά με τον πίνακα των εγκαταστάσεων της Ναμίμπια που εγκρίνονται για την εισαγωγή νωπών κρεάτων στην Κοινότητα (ΕΕ L 223 της 18.8.1990, σ. 19).
      
         (21)  Απόφαση 93/26/ΕΟΚ της Επιτροπής, της 11ης Δεκεμβρίου 1992, όσον αφορά τον πίνακα των εγκαταστάσεων της Δημοκρατίας της Κροατίας που έχουν εγκριθεί για την εισαγωγή νωπών κρεάτων στην Κοινότητα (ΕΕ L 16 της 25.1.1993, σ. 24).
      
         (22)  Απόφαση 94/40/ΕΚ της Επιτροπής, της 25ης Ιανουαρίου 1994, όσον αφορά τον πίνακα των εγκαταστάσεων της Ζιμπάμπουε που έχουν εγκριθεί για την εισαγωγή προϊόντων με βάση το κρέας (ΕΕ L 22 της 27.1.1994, σ. 50).
      
         (23)  Απόφαση 94/465/ΕΚ της Επιτροπής, της 12ης Ιουλίου 1994, όσον αφορά τον πίνακα των εγκαταστάσεων της Μποτσουάνα που έχουν εγκριθεί για την εισαγωγή προϊόντων με βάση το κρέας (ΕΕ L 190 της 26.7.1994, σ. 25).
      
         (24)  Απόφαση 95/45/ΕΚ της Επιτροπής, της 20ής Φεβρουαρίου 1995, όσον αφορά τον πίνακα των εγκαταστάσεων της πρώην Γιουγκοσλαβικής Δημοκρατίας της Μακεδονίας που έχουν εγκριθεί για την εισαγωγή νωπών κρεάτων στην Κοινότητα (ΕΕ L 51 της 8.3.1995, σ. 13).
      
         (25)  Απόφαση 95/427/ΕΚ της Επιτροπής, της 16ης Οκτωβρίου 1995, όσον αφορά τον πίνακα των εγκαταστάσεων της Ναμίμπια που έχουν εγκριθεί για την εισαγωγή προϊόντων με βάση το κρέας (ΕΕ L 254 της 24.10.1995, σ. 28).
      
         (26)  Απόφαση C(95) 2899 της Επιτροπής, της 30ής Νοεμβρίου 1995, Πίνακας των εγκαταστάσεων της Μποτσουάνα που έχουν εγκριθεί για την εισαγωγή νωπών κρεάτων στην Κοινότητα (ΕΕ C 338 της 16.12.1995, σ. 3).
      
         (27)  Απόφαση 97/4/ΕΚ της Επιτροπής, της 12ης Δεκεμβρίου 1996, για την κατάρτιση προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών (ΕΕ L 2 της 4.1.1997, σ. 6).
      
         (28)  Απόφαση 97/252/ΕΚ της Επιτροπής, της 25ης Μαρτίου 1997, για την κατάρτιση των προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα που προορίζονται για κατανάλωση από τον άνθρωπο (ΕΕ L 101 της 18.4.1997, σ. 46).
      
         (29)  Απόφαση 97/365/ΕΚ της Επιτροπής, της 26ης Μαρτίου 1997, για την κατάρτιση των προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας βοοειδών, χοίρων, ιπποειδών και αιγοπροβάτων (ΕΕ L 154 της 12.6.1997, σ. 41).
      
         (30)  Απόφαση 97/467/ΕΚ της Επιτροπής, της 7ης Ιουλίου 1997, για την κατάρτιση των προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφόμενων θηραμάτων (ΕΕ L 199 της 26.7.1997, σ. 57).
      
         (31)  Απόφαση 97/468/ΕΚ της Επιτροπής, της 7ης Ιουλίου 1997, για κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος αγρίων θηραμάτων (ΕΕ L 199 της 26.7.1997, σ. 62).
      
         (32)  Απόφαση 97/569/ΕΚ της Επιτροπής, της 16ης Ιουλίου 1997, για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας (ΕΕ L 234 της 26.8.1997, σ. 16).
      
         (33)  Απόφαση 98/8/ΕΚ της Επιτροπής, της 16ης Δεκεμβρίου 1997, για τον κατάλογο εγκαταστάσεων στην Ομοσπονδιακή Δημοκρατία της Γιουγκοσλαβίας στις οποίες επιτρέπεται να εισάγουν νωπό κρέας στην Κοινότητα (ΕΕ L 2 της 6.1.1998, σ. 12).
      
         (34)  Απόφαση 98/10/ΕΚ της Επιτροπής, της 16ης Δεκεμβρίου 1997, για την κατάρτιση προσωρινών πινάκων εγκαταστάσεων τρίτων χωρών από τις οποίες τα κράτη μέλη επιτρέπουν να εισάγονται προϊόντα παρασκευασμένα από κρέας βοοειδών, χοιροειδών, ιπποειδών και αιγοπροβάτων (ΕΕ L 3 της 7.1.1998, σ. 14).
      
         (35)  Απόφαση 1999/120/ΕΚ της Επιτροπής, της 27ης Ιανουαρίου 1999, για την κατάρτιση προσωρινών πινάκων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές εντέρων ζώων, στομαχιών και κύστεων (ΕΕ L 36 της 10.2.1999, σ. 21).
      
         (36)  Απόφαση 1999/710/ΕΚ της Επιτροπής, της 15ης Οκτωβρίου 1999, για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κιμάδων και παρασκευασμάτων κρέατος (ΕΕ L 281 της 4.11.1999, σ. 82).
      
         (37)  Απόφαση 2001/556/ΕΚ της Επιτροπής, της 11ης Ιουλίου 2001, για την κατάρτιση προσωρινών πινάκων εγκαταστάσεων τρίτων χωρών, από τις οποίες τα κράτη μέλη επιτρέπουν τις εισαγωγές ζελατίνης με προορισμό την κατανάλωση από τον άνθρωπο (ΕΕ L 200 της 25.7.2001, σ. 23).
      
         (38)  Απόφαση 2002/987/ΕΚ της Επιτροπής, της 13ης Δεκεμβρίου 2002, για τον κατάλογο των εγκαταστάσεων στις Νήσους Φώκλαντ που εγκρίνονται για εισαγωγή νωπού κρέατος στην Κοινότητα (ΕΕ L 344 της 19.12.2002, σ. 39).
      
         (39)  Απόφαση 2003/689/ΕΚ της Επιτροπής, της 2ας Οκτωβρίου 2003, σχετικά με τον κατάλογο των εγκαταστάσεων στην Εσθονία που εγκρίνονται για εισαγωγή νωπού κρέατος στην Κοινότητα (ΕΕ L 251 της 3.10.2003, σ. 21).
      
         (40)  Απόφαση 2004/229/ΕΚ της Επιτροπής, της 5ης Μαρτίου 2004, σχετικά με τον κατάλογο των εγκαταστάσεων της Λετονίας που εγκρίνονται για εισαγωγή νωπού κρέατος στην Κοινότητα (ΕΕ L 70 της 9.3.2004, σ. 39).
      
         (41)  Απόφαση 2004/628/ΕΚ της Επιτροπής, της 2ας Σεπτεμβρίου 2004, σχετικά με τον κατάλογο των εγκαταστάσεων της Νέας Καληδονίας από τις οποίες τα κράτη μέλη μπορούν να εγκρίνουν εισαγωγές νωπού κρέατος στην Κοινότητα (ΕΕ L 284 της 3.9.2004, σ. 4).